CELEX: 62013CN0635
Language: sk
Date: 2013-12-04 00:00:00
Title: Vec C-635/13: Návrh na začatie prejudiciálneho konania, ktorý podal Tribunalul București (Rumunsko) 4. decembra 2013 — SC ALKA CO SRL/Autoritatea Națională a Vămilor — Direcția Regională pentru Accize și Operațiuni Vamale Constanța, Direcția Generală a Finanțelor Publice a Municipiului București

8.2.2014   
            
            
               SK
            
            
               Úradný vestník Európskej únie
            
            
               C 39/13
            
         Návrh na začatie prejudiciálneho konania, ktorý podal Tribunalul București (Rumunsko) 4. decembra 2013 — SC ALKA CO SRL/Autoritatea Națională a Vămilor — Direcția Regională pentru Accize și Operațiuni Vamale Constanța, Direcția Generală a Finanțelor Publice a Municipiului București
   (Vec C-635/13)
   2014/C 39/21
   Jazyk konania: rumunčina
   
      Vnútroštátny súd, ktorý podal návrh na začatie prejudiciálneho konania
   
   Tribunalul București
   
      Účastníci konania pred vnútroštátnym súdom
   
   
      Žalobkyňa: SC ALKA CO SRL
   
      Žalovaní: Autoritatea Națională a Vămilor — Direcția Regională pentru Accize și Operațiuni Vamale Constanța, Direcția Generală a Finanțelor Publice a Municipiului București
   
      Prejudiciálne otázky
   
   
               1.
            
            
               Majú sa surové tekvicové semená (zelenina) v šupke, ktoré sú určené na tepelné a mechanické ošetrenie, aby sa mohli použiť na ľudskú konzumáciu (ako potraviny typu občerstvenie), zaradiť do položky 1207 (podpoložky 1207999710) alebo do položky 1209 (podpoložky 1209919010) kombinovanej nomenklatúry tovaru?
            
         
               2.
            
            
               Majú sa surové tekvicové semená (zelenina) v šupke, ktoré sú určené na tepelné a mechanické ošetrenie, aby sa mohli použiť na ľudskú spotrebu (ako potraviny typu občerstvenie), zaradiť podľa vysvetliviek ku kombinovanej nomenklatúre do položky 1207 (podpoložky 1207999710) alebo do položky 1209 (podpoložky 1209919010)?
            
         
               3.
            
            
               Ak existuje rozpor medzi colným zaradením, ktoré vyplýva zo spoločného colného sadzobníka, a tým, ktoré vyplýva z vysvetliviek týkajúcich sa toho istého výrobku (surové tekvicové semená — zelenina — v šupke), ktoré z uvedených colných zaradení sa použije v predmetnej veci?
            
         
               4.
            
            
               Sú so zreteľom na článok 109 písm. a), článok 110 a článok 256 ods. 3 nariadenia (EHS) č. 2454/1993 (1) potrebné osobitné správne postupy, ako je napríklad podanie návrhu alebo predloženie osvedčenia EUR.1 príslušnému orgánu, aby sa dosiahol jeho špecifický účinok, a to poskytnutie režimu colných preferencií colnými orgánmi v súlade s článkom 98 uvedeného nariadenia?
            
         
      (1)  Nariadenie Komisie (EHS) č. 2454/93 z 2. júla 1993, ktorým sa vykonáva nariadenie Rady (EHS) č. 2913/92, ktorým sa ustanovuje Colný kódex spoločenstva (Ú. v. ES L 253, s. 1; Mim. vyd. 02/006, s. 3).